
Parlamentul  României

Camera  Deputaţilor

Comisia pentru industrii si servicii

Bucureşti 22.09.2010                                                                                                                                                                              23/235/2010

AVIZ
asupra proiectului de Lege pentru aprobarea Oronanţei de urgenţă a Guvernului nr. 49/2010 privind aprobarea scoaterii din rezervele de stat a unor cantităţi de benzină, motorină şi petrol pentru turboreactoare, care vor fi acordate, cu titlu gratuit, Ministerului Apărării Naţionale şi Ministerului Administraţiei şi Internelor, şi stabilirea regimului taxei pe valoarea adăugată şi al accizelor pentru aceste cantităţi

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 49/2010 pentru aprobarea scoaterii din rezervele de stat a unor cantităţi de benzină, motorină şi petrol pentru turboreactoare care vor fi acordate, cu titlu gratuit, Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili, transmis cu adresa nr. PLx455 din 14 septembrie 2010 şi înregistrat la comisie cu nr.23/235 din 15 septembrie 2010.

Conform prevederilor articolului 75 alineatele (1) şi (3) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.

Avizul comisiei urmează să fie trimis Comisiei pentru apărare, ordine publică şi siguranţă naţională, care este sesizată în fond.

Ordonanţa de urgenţă are ca obiect de reglementare aprobarea scoaterii din rezervele de stat a unor cantităţi de benzină, motorină şi petrol pentru turboreactoare, care vor fi acordate, cu titlu gratuit, Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili. Având în vedere necesitatea adoptării unei politici de restrângere a cheltuielilor bugetare şi de abordare mai prudentă a deficitului bugetar, în condiţiile actualei crize economico-financiare, prin acest proiect de act normativ se propune scoaterea din rezervele de stat a cantităţii de 760 tone benzină, 23.100 tone motorină şi 12.000 tone petrol pentru turboreactoare, aflată în administrarea Administraţiei Naţionale a Rezervelor de Stat şi care va fi acordată, fără plată, Ministerului Apărării Naţionale – Statul Major al Forţelor Aeriene şi Ministerului Administraţiei şi Internelor – Inspectoratul General de Aviaţie. 


Senatul în calitate de primă Cameră sesizată, a adoptat acest proiect de lege  în şedinţa din 8 septembrie 2010.
Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr. 670/31.05.2009.
 Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 22.09.2010.

În urma dezbaterilor, membrii comisiei au hotărât, cu o abţinere, avizarea favorabilă a proiectului de lege în forma prezentată de iniţiator.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE

Iulian IANCU

            Consilier parlamentar.

